Държавен вестник, бр. 106, 2013 г., стр. 43

БРОЙ  106	
Д Ъ Р Ж А В Е Н  В Е С Т Н И К 	
СТР.  43  
(3) В следствените отдели се водят след-
ните книги:
1. азбучник;
2. вътрешен входящ дневник;
3. вътрешен изходящ дневник.
(4) По преценка на административния 
ръководител на прокуратурата могат да се 
водят и други спомагателни книги.
Чл. 68. (1) Постъпилите в прокуратурите 
документи, включително и получените по факс 
или електронна поща, се завеждат с пореден 
номер във входящия дневник в деловодството 
на съответната прокуратура.
(2) При постъпване на документи, които 
се отнасят до образувана преписка, се прави 
само отбелязване в съответната графа на 
входящия дневник, след което се прилагат 
към преписката, без да им се дава нов номер.
(3) На получените по пощата книжа се за-
пазва пликът с марките и пощенското клеймо.
(4) В изходящия дневник на деловодството се 
вписват само документи, които не са свързани 
с преписки, вписани във входящия дневник.
(5) Номерацията във входящия и изходящия 
дневник се води по години.
Чл. 69. Съдебните служители:
1. водят входящите и изходящите дневници;
2. предоставят на прокурорите материа-
ли, разпределени на принципа на случайния 
подбор;
3. приемат обратно преписките;
4. нанасят в дневниците информация за 
движението на преписките и делата;
5. въвеждат данни в Унифицираната ин-
формационна система на Прокуратурата на 
Република България.
Чл. 70. Деловодната работа в регистратури-
те за класифицираната информация в проку-
ратурите, определени със заповед на главния 
прокурор за организационни единици, се води 
от определени служители в съответствие със 
специалните изисквания на ЗЗКИ, ППЗЗКИ 
и другите нормативни актове.
Чл. 71. (1) След приключване на преписки-
те материалите в тях се описват, подшиват, 
номерират и съхраняват в архива. 
(2) Приключени преписки, които са необ-
ходими във връзка с работата на прокурорите, 
могат да се изискват с резолюция, а след от-
падане на нуждата се връщат в деловодството 
за архивиране.
(3) Прилагането на материали от една 
преписка към друга преписка се отбелязва 
в съответните дневници от деловодителите.
(4) При наличие на техническа възможност 
всички актове и документи по преписките и 
делата се изготвят и на електронен носител. 
(5) Когато сигнали, молби и жалби се 
изпращат по компетентност на други органи 
или на друга прокуратура, задължително се 
уведомяват писмено подателите им.
(6) Когато неприключило дело или пре-
писка трябва да се приложи към друго дело, 
се прави пълно заснемане на материалите, 
които се заверяват от органа, пред който про-
изводството е висящо, и копието се изпраща 
за прилагане.
Чл. 72. (1) При изгубване или унищожава-
не на дело или преписка преди изтичане на 
срока за съхранението им се съставя акт от 
съдебния администратор. 
(2) Въз основа на акта административният 
ръководител на прокуратурата издава заповед 
за възстановяване на липсващото дело или 
преписка. 
(3) За възстановяване на делото или препи-
ската се използват данните, които се съдържат 
в Унифицираната информационна система, 
както и всички книжа, които имат отноше-
ние към делото или преписката, намиращи 
се в прокуратурата, в други институции и в 
страните.
Чл. 73. Главният прокурор издава по реда 
на чл. 138, т. 4 ЗСВ инструкция с правила 
за документооборота в системата на про-
куратурата, за съдържанието и воденето на 
деловодните книги, както и за движението 
на делата и преписките.
Раздел VIII
Общи правила за съхраняване на веществени 
доказателства
Чл. 74. Приемането, съхраняването и пре-
даването на веществени доказателства се осъ-
ществяват от служители в състава на служба 
„Регистратура и деловодство“, определени със 
заповед на административния ръководител на 
съответната прокуратура.
Чл. 75. Веществените доказателства по до-
съдебни производства, по които разследването 
се извършва от прокурор или следовател, се 
съхраняват в специални помещения (склад за 
веществени доказателства) с необходимото 
оборудване, осигуряващо висока степен на 
физическа сигурност.
Чл. 76. (1) В прокуратурите и следствените 
отдели се води книга за веществените дока-
зателства, която се съхранява от служителя 
по чл. 74.
(2) Книгата има следните раздели: 
1. входяща част: № по ред; дата на завеж-
дане; № на досъдебното производство; дата 
на протокола за съответното действие по 
разследването; трите имена и длъжността 
на лицето, което е съставило този протокол 
и е иззело вещественото доказателство; при-
ето веществено доказателство (пълно опи-
сание – вид, марка, фабричен номер, брой, 
метраж, тегло, степен на износеност и др.); 
подпис на прокурора или следователя;
2. изходяща част: дата на предаване; опис 
на изходящите документи – основание за 
предаване; трите имена, длъжност и подпис 
на приемащия веществените доказателства.
(3) Копията от протоколите за действия по 
разследването и от изходящите документи се 
съхраняват в приложение към книгата по ал. 1.